

PROJEKTS uz 10.02.2025.

vēlamais datums izskatīšanai domē: 27.02.2025.

sagatavotājs: Linda Tiļuga

ziņotājs: Linda Tiļuga

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par neapbūvētu zemesgabalu nomas maksu pasākumā “Gaujas svētki Ādažos”**

Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska persona rīkojas ar finanšu līdzekļiem un mantu lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu, kā arī ka manta nododama lietošanā citai personai par iespējami augstāku cenu.

Pašvaldības ieskatā ir lietderīgi un samērīgi iznomāt pašvaldības zemesgabalus – tirdzniecības vietas sabiedriskās ēdināšanas pakalpojumu organizēšanai un tirdzniecībai ar ēdienu, alkoholu, uzkodām un bezalkoholiskiem dzērieniem pašvaldības organizētā publiskajā pasākumā “Gaujas svētki Ādažos” 2025. gada 24. maijā, nodrošinot godīgu konkurenci un gūstot ieņēmumus pasākuma citu izdevumu apmaksai.

Atbilstoši normatīvo aktu prasībām, SIA “INTERBALTIJA” ir veikusi pašvaldības zemesgabalu novērtējumu un 04.03.2024. sniegusi atzinumu par īstermiņa (vienas dienas) tirgus nomas maksu 1 m2 zemes platības tirdzniecības vietām publiskajos pasākumos “Gaujas svētki Ādažos” un “Nēģu svētki” (pašvaldības reģistrācijas numurs ĀNP/1-11-1/24/1182).

Pamatojoties uz Pašvaldību likuma 10. panta otrās daļas 1. punktu un 2. punkta “a” apakšpunktu, Publisku izklaides un svētku pasākumu drošības likuma 5. panta otro daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 28., 30.4. un 32. punktu, Ādažu novada pašvaldības dome

**NOLEMJ:**

1. Apstiprināt tirdzniecības vietu zonu izvietojumu pašvaldības publiskā pasākuma “Gaujas svētki Ādažos” norises teritorijā (pielikums Nr.1) 2025. gada 24. maijā un noteikt nomas maksas sākumcenu par tirdzniecības vietām saskaņā ar pielikumu Nr.2.
2. Pašvaldības mantas iznomāšanas un atsavināšanas komisijai (turpmāk – Komisija) turpmāk katru gadu organizēt 1. punktā noteikto tirdzniecības vietu zemesgabalu nomas tiesību elektronisko izsoli ar augšupejošu solījumu, nomas tiesību izsoles noteikumos iekļaujot šādus nosacījumus A un B zonas tirdzniecības vietu izsolei:
	1. nomas maksu maksā 40 % apmērā pēc līguma noslēgšanas un 60 % apmērā pēc pasākuma norises;
	2. piesakoties izsolei, nomas tiesību pretendents iemaksā drošības naudu 700 *euro*;
	3. tiek piemērots līgumsods 100 *euro* par katru tirdzniecības vietu, ja dabā tā neatbilst tehniskajām prasībām, kas nomniekam bija jānodrošina atbilstoši līguma nosacījumiem, un to ietur no drošības naudas;
	4. drošības nauda (izņemot līgumsodu) tiek iekļauta 2.1. apakšpunktā noteiktajā nomas maksas daļā pēc pasākuma norises.
3. Ādažu novada kultūras centram katru gadu:
	1. noteikt termiņu nomas tiesību izsoles procesa uzsākšanai;
	2. noteikt nosacījumus pretendentiem tirdzniecības vietu skaitam, arhitektoniskajam risinājumam, dizainam, inženiertehniskajam aprīkojumam, kā arī ēdienu un dzērienu piedāvājumam;
	3. līdz martam iesniegt Komisijai pieteikumu un tehnisko specifikāciju izsoles organizēšanai, iekļaujot 3.2. punktā noteiktās prasības.
4. Nomas rezultātā ieņemtos līdzekļus novirzīt pasākuma “Gaujas svētki Ādažos” izdevumu segšanai.
5. Ar šī lēmuma spēkā stāšanos spēku zaudē Ādažu novada pašvaldības domes 28.03.2024. lēmums Nr. 119 “Par neapbūvētu zemesgabalu nomas maksu pasākumā “Gaujas svētki Ādažos””.
6. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Sadale: ANKC, GRN, FIN, Komisija, IDR - @